Cîrstoiu regretă că nu l-a ascultat pe Traian Băsescu: Mi-a spus că voi deveni peste noapte aproape cel mai urât dintre pământeni
Medicul Cătălin Cîrstoiu, candidatul alianței electorale PSD-PNL la Primăria Capitalei, a spus, vineri, în cadrul conferinței de presă în care a răspuns întrebărilor jurnaliștilor cu privire la acuzațiile de incompatibilitate, că regretă că nu l-a ascultat pe nașul său de cununie, Traian Băsescu, care l-a sfătuit să nu candideze. Cîrstoiu a relatat că fostul șef al statului i-a spus: „Dacă vei intra în povestea asta politică, o să vezi că vei deveni peste noapte aproape cel mai urât dintre pământeni”.